cyanic-selkie/wikianc huggingface dataset:
Hermann Gehri
Hermann Gehri (født 26. juli 1899, død 25. november 1979) var en sveitsisk bryter som deltok i de olympiske leker 1924 i Paris.
Gehri ble olympisk mester i bryting under OL 1924 i Paris. Han vant den fjerde letteste vektklassen, weltervekt opp til 72,0 kg, i fristil. Det var sju vektklasser i fristil og seks i den gresk-romerske stilen. I finalen beseiret han Eino Leino fra Finland.
Pest (by)
Pest (slovakisk Pešť, kroatisk/slovensk Pešta, serbisk Пешта) er i dag den østlige delen av Budapest i Ungarn, og utgjør omtrent to tredjedeler av Budapests areal. Den er delt fra Buda, den andre delen av Budapest på motsatt side av elven Donau. Blant de viktigste delene er Indre by, blant annet Det ungarske parlament, Heltenes plass og Andrássy Avenue. I daglig tale på ungarsk brukes Pest ofte som synonym på hele byen Budapest.
Buda og Pest var opprinnelig to ulik byer, men ble forent i 1873. Det er en del ulike forklaringer til hvor navnet Buda kommer fra. En teori sier at hunerkongen Attila hadde en sønn ved navn Buda, og han var den som ga navn til byen. En annen teori, som er mer sannsynlig, er at det kommer fra det slaviske ordet Voda for «vann», og at det er avledet fra dette. Navnet Pest kommer fra et slavisk ordet Pjecs i betydningen «ovn, komfyr». Byen har fått dette navnet i minne av de ovner hvor folket brente murstein for husbygging.
Før sammenslåingen var Pest en uavhengig by. Referanser til den i skriftlige kilder dateres tilbake til 1148. I tidligere århundrer var oldtiden keltiske og romerske bosetninger her. Pest ble et viktig økonomisk sentrum i løpet 1000-1200-tallet. Den ble ødelagt i 1241 under mongolinvasjonen, men bygget opp igjen kort tid etter. I 1838 flommet Donau over og oversvømte byen. I 1849 ble den første broen i fritt spenn, Széchenyi lenkebro, strukket over Donau og forbant Pest med Buda. Som en konsekvens ble de to byene forent i 1873 med Óbuda for å bli Budapest.
Monomial
I matematikk, er en monomial et polynom som bare har et ledd. To definisjoner av monomial er vanlige:
I konteksten av Laurentpolynomer og Laurentserier, kan eksponentene være negative, og i konteksten av Puiseuxserier, kan eksponentene være rasjonale tall
Sammenlikning av definisjoner
Med begge definisjoner, er settet av momomialer et subset av alle polonymer som er lukket under multiplikasjon.
Jonathan McKee
Jonathan Dunn McKee (født 19. desember 1959) er en amerikansk seiler som deltok i de olympiske leker 1984 i Los Angeles og 2000 i Sydney.
McKee ble olympisk mester i seiling under Sommer-OL 1984 i Los Angeles. Sammen med William Carl Buchan vant han Flying Dutchman-klassen foran Terry McLaughlin / Evert Bastetan fra Canada og Jonathan Richards / Peter Allam fra Storbritannia.
Seksten år senere, under Sommer-OL 2000 i Sydney, vant han en bronsemedalje i 49er-klassen sammen med sin bror Charles McKee.
Sting (andre betydninger)
Sting kan referere til:
Heterorrhina mimula
Heterorrhina mimula er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, blank, ensfarget skinnende grønn gullbasse.
Systematisk plassering
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.
Radka Brožková
Radka Brožková (født 21. juni 1984 i Turnov) er en tsjekkisk orienteringsløper som konkurrerer for den svenske orienteringsklubben OK Ravinen. Hun løper for det tsjekkiske landslaget. Hun er søster av verdensmesteren Dana Brožková.
Karriere
Brožková har gjennom flere sesonger vært en del av den internasjonale orienteringseliten. I juniorklassen tok hun sølvmedalje på mellomdistanse i sitt andre og siste junior-VM i polske Gdynia. Hun fikk sitt definitive gjennombrudd under verdensmesterskapet på hjemmebane i tsjekkiske Olomouc i 2008. Da løp hun inn til en overraskende bronsemedalje ettersom kun Minna Kauppi og Vroni König-Salmi greide å slå henne. For prestasjonen ble Radka Brožková nominert tilOrienteering Achievement of the year for året 2008. Dette ble riktignok Brožkovás eneste internasjonale mesterskapsmedalje i seniorklassen.
The Crimson Dove
The Crimson Dove er en amerikansk stumfilm fra 1917, regissert av Romaine Fielding.
Berent Schanche
Han var ansatt ved Christiania Theater fra 1879 til 1899 og ved Nationaltheatret fra det åpnet i 1899.
Roller, utvalg; Torvald Helmer i Et dukkehjem, adjunkt Rørlund i Samfundets Støtter, Lind i Kjærlighedens Komedie, Johan von Ehrenpreis i Kjærlighet uten strømper, Jean de France i Jean de France, eller Hans Fransen.
Peter Thun Foersom
Peter Thun Foersom (født 20. februar 1777, død 24. januar 1817) var en dansk skuespiller og oversetter. Han var fetter til organisten og komponisten Peter Christian Foersom. Hans far var prest og selv ble han student og kom til København i 1793 for å studere videre.
I Norge er han i dag representert med en salme i Norsk Salmebok og Norsk salmebok 2013.
Skuespilleren
Samtidig begynte han å spille amatørteater, blant annet sammen med Adam Oehlenschläger hvis lærer, Michael Rosing, også tok seg av Foersom. Da Foersom forelsket seg i en ung skuespiller, hans senere kone, tok han skrittet fullt ut og debuterte 18. oktober 1798 som Jacob i Gamle og nye Sæder på Det Kongelige Teater hvor han i 1799 fikk fast ansettelse.
Hans evner som skuespiller virker å ha vært begrensede. Både hans fremtoning og stemme var lite egnet for scenen, men han hadde både begeistring og et «interessant ansikt». Peter Foersom klarte med flid, vilje og kunnskaper å overvinne sine svakheter. Han behersket etterhvert noenlunde sine mangler, og lærte å bruke stemmen slik at diksjonen blee tydelig, men prestasjonene hans bar preg av en synlig anstrengelse. Han bedømmes til å ha vært en større litterær en scenisk begavelse.
Misforholdet mellom hans store streben og skuespillerevne medførte at han ikke følte seg lykkelig i arbeidet sitt og forsøkte flere ganger å slutte som skuespiller. Når han likevel fikk en anerkjent posisjon som skuespiller skyldtes det hans store viten og litterære forståelse, samt Michael Rosings tiltagende sykdom. Rollene som Rosing pleide å spille ble overtatt av Foersom. Det dreide seg om elsker- og helteroller som Balder i Balders Død; Gyldenstjerne i Dyveke; Vandby i Gulddaasen; Grev Gert i Niels Ebbesen; Carl Moor i Røverne; tittelrollen i Clavigo og Charles i Baktalelsens Skole. Også i Oehlenschlägers nordiske tragedier fikk Foersom en rekke hovedroller. Han ble blant annet den første som fremstilte Olaf i Hakon Jarl, Axel i Axel og Valborg, Angantyr i Stærkodder og Hagbarth i Hagbarth og Signe. Han hadde i alt ca. 200 roller i sin ganske korte karriere.
Shakespeareoversetteren
Ved siden av skuespillet studerte han eldre og nyere diktning. Blant annet Ossian og fremfor alt Shakespeare. I 1803 leverte han en oversettelse af Julius Cæsar til teaterdireksjonen, som ikke turte oppføre tragedien på grunn av dens revolusjonære ånd. Foersom fortsatte sine oversettelser av Shakespeares skuespill, som til da aldri hadde blitt spilt i Danmark, og fikk blant annet med Oehlenschlägers hjelp utgitt første bind i 1807. I 1811 kom andre bind. Deretter kom et 3. og 4. bind og i 1818 etter Foersoms død kom 5. bind ferdiggjort av P. E. Wulff. Napoleonskrigene hadde ført til en sterk motvilje mot England i Danmark på denne tiden, noe som gjorde at det var en hard kamp som måtte kjempes for å få utgitt disse verkene. Innsatsen gav Peter Foersom et navn i litteraturen og bragte ham hans største sceneoppgave, tittelrollen i Hamlet, som omsider i 1813 ble oppført som det første skuespill av Shakespeare i Danmark. Både Oehlenschläger og Knud Lyne Rahbek var begeistret og roste både oversettelsen og Foersoms innsats på scenen. I de neste 4 år spilte han flere shakespeareroller, men han led av dårlig helse, og døde allerede i 1817. Kort tid før sin død stiftet han i 1816 teatrets enke- og barneforsørgelseskasse, som hans egen enke var den første til å nyte godt av.
Streng språklig nøyaktighet preget ikke hans oversettelser. Han valgte gjerne foreldede ord om de verket mer riktige, mere shakespeareske enn nyere former. Det var ofte en dramatisk spennkraft i setningene som røpte skuespilleren. Den neste Shakespeareovereætter i Danmark Edvard Lembcke, bygde i høy grad sin versjon på Foersoms.
Peter Foersom var den første til å prøve noe som senere skulle bli populært, da han 23. april 1809 på Hofteatret (nå Teatermuseet) avholdt den første opplesingsaften på dansk, det såkalte Deklamatorium. Denne ideen, som rimeligvis var en etterligning av den engelske skuespiller Mrs. Siddons' «readings», ble overtatt av andre kunstnere, og ble en stor suksess som «kveldsunderholdning».
Caspar David Friedrich
Caspar David Friedrich (født 5. september 1774 i Greifswald (Pommern), død 7. mai 1840 i Dresden) var en tysk maler. Han regnes som en av de fremste kunstnerne fra den europeiske romantikken, og kanskje den kunstneren som tydeligst definerte denne retningen innen billedkunsten.
Han studerte i København, og arbeidet fra 1798 i Dresden, selv om han ofte også oppholdt seg i Greifswald og Rügen.
Greifswald
Hansestadt Greifswald (Hansastaden Greifswald) er en by med 55 447 innbyggere i Vorpommern, i den tyske delstaten Mecklenburg-Vorpommern. Den ligger ved elven Ryck, mellom øyene Rügen og Usedom. Byens universitet, Ernst-Moritz-Arndt-Universität Greifswald, er grunnlagt i 1456 og er det nest eldste i Nord-Europa.
Historie
Den fikk byrettigheter i 1242/1250, og ble medlem av Hansaen i 1278. Byen var en del av Svensk Pommern fra 1648 til 1815, og universitetets nåværende hovedbygning ble oppført i svensketiden på 1740-tallet, da mange svensker studerte der. I den senbarokke universitetsaulaen henger kong Gustav III av Sveriges portrett.
Viktige severdigheter inkluderer markedsplassen med rådhuset (de eldste bygningene fra 1300-tallet), bymuren, med befestningsanlegg fra svensketiden, domkirken St. Nikolai, en av de mest interessante teglkirker i Pommern, bygget på 1300-tallet, St. Marien-Kircke, også bygget på 1300-tallet, St. Jacobikirken, bygget i senmiddelalderen, bymuseet og klosterruinen Eldena, grunnlagt 1199 av cisterciensermunker, som dermed la grunnen for den fremtidige byen Greifswald. Klosteret ble nedlagt ved reformasjonen i 1535. Bygningene ble herjet av svenske tropper i 1637 og forfalt siden.
Blant byens sønner kan nevnes maleren Caspar David Friedrich, en fremtredende representant for romantikken innen malerkunsten.
Heterorrhina kuntzeni
Heterorrhina kuntzeni er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, blank, ensfarget skinnende grønn gullbasse.
Utbredelse
Arten lever på Filippinene (Palawan).
Systematisk plassering
Som for flere andre av gullbasse-slektene med navn som slutter på "-rhina" er det uklart om navnet bør staves med én (-"rhina") eller to (-"rrhina") r-er.
Radioåret 2010
Radioåret 2010 er en oversikt over hendelser, radioprogram, fødte og avdøde personer med tilknytning til radio i 2010.
England’s Glory
England's Glory er et varemerke for fyrstikker i Storbritannia. Det bærer bildet av et slagskip fra viktoriatiden, HMS Devastation.
Historie
Produktet ble opprinnelig laget i Gloucester av S.J. Moreland and Sons, som ble tilknyttet Bryant and May i 1913, skjønt fullt eierskap av Bryant and May ikke kom før i 1938.
Konsolideringer i markedet førte til at Bryant and May's fyrstikker senere ble produsert i Garston i Liverpool, London og Glasgow. England's Glory ble et varemerke, og det ble markedsført fortrinnsvis i Nord-England og i Midlands. The matches made in Glasgow were marketed in Scotland as Scottish Bluebell matches.
Bryant and May opphørte i 1980-årene, men varemerkene England's Glory og Scottish Bluebell ble overtatt og blir produsert av Swedish Match.
The Crystal Gazer
The Crystal Gazer er en amerikansk stumfilm fra 1917 regissert av George Melford.
Vaterland småkirke
Vaterland småkirke også kjent som Vaterlandskirken lå i Vognmannsgata 25 på Vaterland i Oslo. Den var Oslos første småkirke, og var distriktskirke under Jakob menighet.
Kirken ble oppført etter tegninger av Heinrich Jürgensen, og stod ferdig i 1899 og ble innviet 22. desember 1899. En menighetssal i tilknytning til kirkerommet kunne stenges av med skyvedører. Kjelleren hadde rom til mindre møter, barnehage og speidergrupper. Vaterlandskirken skulle være åpen alle dager i uken og skulle være utgangspunkt for å løse praktiske og sosiale problemer i området. Den ble pusset opp i 1949, før den ble revet i 1960 som en del av saneringen av Vaterland.
Cupid’s Rival
Cupid's Rival er en amerikansk stumfilm fra 1917 regissert av Arvid E. Gillstrom.
Emma Claesson
Emma Claesson (tidligere Engstrand) (født 14. desember 1977 i Bollnäs) er en tidligere svensk orienteringsløper. Hun løp for Stora Tuna OK og det svenske landslaget. Hun er europamester i stafett.
Karriere
Claesson har vært å regne med blant de beste orienteringsløperne gjennom flere sesonger. Hun fikk sitt gjennombrudd i 2000, da hun gikk til topps i et verdenscupløp i japanske Fuji. I VM-sammenheng har hun tatt ett sølv og to bronsemedaljer i stafett. Individuelt har hun bronse fra langdistansen under VM i Trondheim i 2010 som sin fremste prestasjon. Fra europamesterskapet har hun totalt fem medaljer, fordelt på ett gull, ett sølv og tre bronsemedaljer. Gullet vant hun sammen med Lina Persson og Helena Jansson under EM i latviske Ventspils i 2008. Claesson løp andre etappe for det svenske vinnerlaget.
Orconectes jonesi
Orconectes jonesi er en art av ferskvannskreps innenfor slekten Orconectes (familie Cambaridae, orden Reptantia) som inngår i den store gruppen av såkalte tifotkrepser. Dette er ferskvannskreps som på engelsk oftest kalles «crayfish».
Orconectes jonesi er en av de om lag 85 artene i slekten, og lever i elver og innsjøer nesten utelukkende i Alabama og Mississippi.
Artens taksonomiske plassering
En moderne oppdatering av systematikken til artene i slekten gis her med basis i WoRMS-databasens systematikk fra 2013, og med basis i Fetzner et al (2005):
A Crooked Romance
A Crooked Romance er en amerikansk stumfilm fra 1917, regissert av William Parke.
Handling
Marys antatte far, Syd, trener henne til å tro at innbrudd og tyveri er greit å holde på med.
Men når de blir oppdaget i å stjele fra en annen manns hjem, stikker Mary av samtidig som Syd blir arrestert og havner i fengsel. Mary begynner deretter å arbeide som låsesmed. Når hun møter mannen de hadde stjålet fra igjen, kommer mannen til å tro at Mary har klart å forandre seg?
Sveits rundt 2019
Sveits rundt 2019 ble arrangert fra 15. til 23. juni 2019. Rittet var den 83. utgave av Sveits rundt.
Egan Bernal vant sammenlagt.
William Earl Buchan
William Earl Buchan (født 9. mai 1935), amerikansk seiler som deltok i de olympiske leker 1984 i Los Angeles.
Buchan ble olympisk mester i seiling under Sommer-OL 1984 i Los Angeles. Sammen med Steven Erickson vant han starbåt-klassen foran Joachim Griese / Michael Marcour fra Vest-Tyskland og Giorgio Gorla / Alfio Peraboni fra Italia.
Hans sønn, William Carl Buchan vant også en gullmedalje i seiling under Sommer-OL 1984 i Los Angeles. Sammen med Jonathan McKee vant han Flying Dutchman-klassen.
Folsom State Prison
Folsom State Prison (FSP) er et fengsel i California. Det ble åpnet i 1880. Det ligger ca 30 km fra den kaliforniske hovedstaden Sacramento.
Chaplin i Kurbad
Chaplin i Kurbad (originaltittel: The Cure) er en amerikansk stumfilm fra 1917 regissert av Charlie Chaplin.
Folsom State Prison
Det er et av 33 fengsler som drives av California Department of Corrections and Rehabilitation (CDCR). I 2006 hadde det rundt 4000 straffanger og rundt 1000 ansatte.
Historie
I 1858 gav Californias regjering byggetillatelse. Byggingen ved American River ble påbegynt i 1878. Fengselet åpnet 26. juli 1880 med 44 fanger overført fra nabofengselet San Quentin.
Folsom State Prison er etter San Quentin delstatens eldste. Under gullrushet i California ble det beryktet for sin harde behandling av fangene. Det var et av USAs første høysikkerhetsfengsler. Fra 13. desember 1895 til 3. desember 1937 ble 93 straffanger hengt her. Deretter ble henrettelser foretatt i San Quentin med gasskammer.
Det er senere blitt et fengsel med middels sikkerhetsnivå.
Den 27. juli 1903 flyktet 13 fanger med våpenmakt og drepte underveis en av vokterne. Under den påfølgende jakten på fangene ble to av dem, og to medlemmer av statsmilitsen, drept i skuddveksling. De resterende elleve ble fanget i løpet av en måned. To ble dømt for mord og henrettet, en tredje begikk selvmord.
Den 24. november 1927 begynte et todagers fangeopprør, som kostet to vakter og tre fanger livet, og måtte slås ned av milits. Fem av anførerne ble dømt til døden for mord, og ble henrettet i 1930.
Den 19. september 1937 forsøkte syv fanger å rømme, og da ble to vakter og to fanger drept. De øvrige fem ble dødsdømt og henrettet.
Johnny Cash spilte inn platen At Folsom Prison i fengselet sammen med sin tilkommende hustru June Carter den 13. januar 1968. Han har også skrevet en sang om fengselet, "Folsom Prison Blues".
John Franklin Spellman
John Spellman (født 14. juni 1899, død 1. august 1966) var en amerikansk bryter som deltok i de olympiske leker 1924 i Paris.
Spellman ble olympisk mester i bryting under OL 1924 i Paris. Han vant den nest tyngste vektklassen, lett tungvekt opp til 87,0 kg, i fristil. Det var sju vektklasser i fristil og seks i den gresk-romerske stilen. I finalen beseiret han Rudolf Svensson fra Sverige.
Kjersti G. Steinsbø
Kjersti G. Steinsbø (født 1976 i Bergen, oppvokst på Stord) er en norsk filmregissør. Hun har sin utdannelse innen litteratur, teatervitenskap og film- og fjernsynsproduksjon ved Universitetet i Bergen (UiB) og filmutdannelse fra Praha. Tidligere universitetslektor ved UiB.
Hun har laget kortfilmene Liten Knute og Forlat oss for vår skyld. Hennes første spillefilm var filmen Hevn, som hadde premiere i november 2015. Filmen vant en pris under Amandaprisen 2015, beste kvinnelige birolle til Maria Bock, og ble nominert til tre priser under Kanonprisen 2015.
Svaneklapperne
Svaneklapperne er gruppe mindre øyer som strekker seg mot øst og nord syd for Saltholm i Øresund.
Svaneklapperne opptrer på kartografen Johannes Mejers kart fra 1656 og på Generalstabskartet fra 1890. På Svaneklapperne holder Øresunds eneste bestand av fjordsel eller stenkobbe til.
Johan Fredrik Bockelie
Johan Fredrik Bockelie (født 11. januar 1944, død 7. oktober 2016 i Asker) var en norsk geolog og paleontolog.
Han arbeidet ved paleontologisk museum som vitenskapelig assistent og stipendiat 1970-1981. I 1975 fikk Kongens gullmedalje for forskning om fossile pigghuders evolusjon. Det var særlig geologien i Oslofeltet som interesserte ham. Bockelie oppnådde professorkompetanse. Han forlot akademia og arbeidet senere i privat næringsliv som forsker og konsulent innen oljegeologi. Han tok doktorgraden (dr.philos.) om fossiler.
Maiken Sørum
Maiken Sørum (født 12. januar 1968) er en norsk tidligere friidrettsutøver som representerte Skjalg IL.
Hun vant seks NM-gull og 25 NM-medaljer på 1500 meter, 3000 meter, 5000 meter, 10000 meter, halvmaraton, terrengløp og stafett i perioden 1988 til 2006.
Maiken Sørum er tvillingsøster av Christin Sørum.
Fritz Hagmann
Fritz Hagmann (født 28. mars 1901, død 14. desember 1974) var en sveitsisk bryter som deltok i de olympiske leker 1924 i Paris.
Hagmann ble olympisk mester i bryting under OL 1924 i Paris. Han vant den tredje tyngste vektklassen, mellomvekt opp til 79,0 kg, i fristil. Det var sju vektklasser i fristil og seks i den gresk-romerske stilen. I finalen beseiret han Pierre Ollivier fra Belgia.
Khenpo Ngawang Pelzang
Khenpo Ngawang Pelzang (tibetansk: མཁན་པོ་ངག་དབང་དཔལ་བཟང་, wylie: mkhan po ngag dbang dpal bzang, født 1879, død 1941), også kjent som Khenpo Ngagchung, var en Lama innenfor den retningen Nyingma i tibetansk buddhisme. Han blir betraktet som en emanasjon av Vimalamitra, som forutsa at han ville komme til syne hvert hundrede år.
Louis Paulsen
Hermann Louis (Ludwig) Paulsen (1833–1891) var en av de sterkeste tyske sjakkspillerne på 1800-tallet.
Liv og karriere
Paulsen ble født inn i en sjakkinteressert familie. Også broren Wilfried (1828–1901) var en mesterspiller, men han valgte å konsentrere seg om å drive familiegården og deltok lite i turneringer de siste årtiene av sitt liv.
Mellom 1854 og 1860 oppholdt Louis Paulsen seg i USA der han vakte der oppsikt i sjakk-kretser. I en turnering i New York 1857 kom han på andreplass, bare slått av verdens beste sjakkspiller på denne tida, Paul Morphy. Både Paulsen og Morphy imponerte stort ved å være i stand til å spille ti blindsjakkpartier simultant uten å gjøre større feil.
I tvekamper beseiret Paulsen sterke spillere som Ignaz von Kolisch i London 1861, Max Lange i Leipzig 1864, Gustav Richard Ludwig Neumann i Berlin 1864 og Adolf Anderssen i Leipzig med 5,5:4,5 (+5-4=1) i 1876 og samme sted året etter med 5,5:3,5 (+5-3=1). I en langt tidligere match, avholdt i London 1862, spilte Paulsen og Anderssen uavgjort 4:4 (+3-3=2).
Chessmetrics har beregnet at Louis Paulsen nådde sitt høyeste historiske Elo-tall på 2710 i oktober 1862 og var verdens beste sjakkspiller i tilsammen 39 måneder mellom 1862 og 1878.
Spillestil og ettermæle
Paulsen innså tidlig at selv det mest briljante angrep kunne avverges med et korrekt forsvar. I den tidsriktige «romantiske sjakkæraen» var spillestil viktig, det skulle vinnes ved hjelp av dristige angrep, snedige kombinasjoner, spektakulære ofre og et dynamisk spill. Paulsens forsiktige spillestil var i utakt med tidens sjakkmote, og dette er en sannsynlig grunn til at Adolf Anderssen var langt mer kjent til tross for at Paulsen viste seg som den sterkeste i oppgjørene dem i mellom.
Wilhelm Steinitz skrev at han hadde uttrykt seg svært negativt om Paulsens spillestil overfor Anderssen og Kolisch da han traff dem under turneringen i London 1862, men at han revurderte synet sitt da det det viste seg at begge to forsvarte Paulsen. Steinitz skrev i 1890 at Anderssen og Paulsen lenge var de egentlige lærerne hans, og understreket at Paulsens spillestil hadde fått ham til å forstå at angrep og forsvar har samme status. Videre beskrev han Paulsen som en framstående pionér i den moderne sjakkskolen: «Paulsen var den første som pekte på det faktum at løperparet er overlegen mot løper og springer eller mot to springere.»
Den senere sjakkmesteren Aaron Nimzowitsch holdt Paulsen for en av de seks beste defensive spillerne i verden.
Louis og Wilfried Paulsen utforsket det som har fått navnene Paulsenvarianten (B40 til B43) i siciliansk forsvar og Paulsenangrepet i fransk forsvar. Av Paulsens andre bidrag til åpningsteorien er dragevarianten i siciliansk, og Paulsenforsvaret i Wienerpartiet.
Målform
Målform er et uttrykk brukt av offentlige myndigheter til å beskrive offisielle språkformer (skriftnormaler) i et land eller i et begrenset geografisk område. I Norge finnes det to målformer, nemlig skriftspråknormalene bokmål og nynorsk. Disse er sidestilt i alle organ for stat, fylkeskommune og kommune. Elever i videregående skole og i høyere årstrinn av grunnskolen kan fritt velge hvilken målform de vil ha som hovedmål.
Staten kontrollerer de to skriftspråknormalene gjennom forvaltningsorganet Språkrådet, men normerer ikke uttalen. Målform er synonymt med standardspråk eller normalspråk, men i andre land er det vanlig å også standardisere uttalen av standardspråkene, offisielt eller de facto. Dette er tilfellet i for eksempel svensk, dansk, engelsk og tysk.
Valget av ordet målform har målpolitiske konnotasjoner. I motsetning til normalspråk impliserer det ikke at dialekter ikke er «normale». Videre impliserer det at bokmål og nynorsk er former av samme språk, ikke adskilte skandinaviske språk på linje med dansk og svensk.
The Curse of Eve
The Curse of Eve er en amerikansk stumfilm fra 1917, regissert av Frank Beal.
Attelabini
Utseende
Små til middelsstore (opptil 25 mm) biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte kraftig forlenget (lang hals). Snuten er derimot ofte ganske kort. De er vanligvis glatte og blanke. På farge er mange arter røde og svarte, andre er brunlige eller metalliske. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. Dekkvingene er korte og brede, parallellsidige, med markerte punktrekker. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel.
Levevis
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller. Noen arter er utsatt for snyltere som legger egg i de ferdige kapslene. Gjøksnutebillen (Lasiorhynchites sericeus, familien snutebladrullere, Rhynchitidae) legger egg i kapslene til eikebladrulleren (Attelabus nitens). Larvene er også utsatt for angrep fra flere arter snylteveps. Bladrullerne forekommer sjelden i store antall, og er ikke regnet som vesentlige skadedyr. I Nord-Europa lever én art, eikebladrulleren (Attelabus nitens) på eik.
Tereza Pîslaru
Tereza Ludmila Pîslaru (født Tamaș; 28. april 1982 i Roman) er en rumensk håndballmålvakt, som spiller for den rumenske klubben Roman og det rumenske landslaget.
Hun vant sølvmedalje med Romania under Håndball-VM 2005 i Russland og deltok for Romania under Sommer-OL 2008 i Beijing. Etter et kort landslagsopphold ble Pîslaru på ny tatt ut i den rumenske troppen foran Håndball-VM 2011 for kvinner i Brasil.
Stralsund
Stralsund (tysk: Hansestadt Stralsund) er en havneby med 58,623 innbyggere i Pommern i den tyske delstaten Mecklenburg-Vorpommern. Den ligger ved Strelasund ved Østersjøen, og blir på grunn av sin beliggenhet kalt «porten til øyen Rügen». Gamlebyen i Stralsund står siden 2002 sammen med gamlebyen i Wismar på UNESCOs liste over verdens kulturarv.
Historie
Stralsund ble grunnlagt i 1234 av slavere fra Rügen. Øyen hadde da vært en del av Danmark siden 1168. Byen brant i 1249 og ble gjenoppbygget omgitt av en stor bymur.
Byen ble sentral i handel med de omliggende områdene. Den ble også trukket med i stridigheter mellom rivaliserende fyrster.
I 1293 ble byen medlem av Hansaforbundet, og utover på 1300-tallet seilte rundt 300 handelsskip under byens flagg på Østersjøen. I 1325 ble området en del av hertugdømmet Pommern, men byen beholdt en stor grad av uavhengighet.
Under tredveårskrigen ble Stralsund beleiret i 1628 av Albrecht von Wallenstein og etter krigen ble hele Vorpommern som følge av freden i Westfalen i 1648 en del av Sverige som Svensk Pommern, og svenskene beskyttet området mot engelske styrker.
Byen ble i 1678 beleiret av Markgrevskapet Brandenburg men svenskene gjenvant Stralsund i freden i Saint-Germain i 1679. Byen var i denne perioden en svensk garnisonsby. Under den store nordiske krig ble byen beleiret et år fra 1715, da forsvaret av byen ble ledet av Karl XII.
Stralsund var fra 1949 del av DDR, inntil denne staten ble oppløst ved den tyske gjenforeningen i 1990.
Severdigheter
Ozeaneum er et stort akvarium i Stralsund. Det tilhører Deutsches Meeresmuseum, også kalt Museum für Meereskunde und Fischerei, Aquarium (Tysk museum for oseanografi og fiskeri).
Vennskapsbyer
Stralsund er vennskapsby med:
Cy Whittaker’s Ward
Cy Whittaker's Ward er en amerikansk stumfilm fra 1917 regissert av Ben Turbett.
Harry Steel
Harry Steel (født 18. april 1899 død 8. oktober 1971) var en amerikansk bryter som deltok i de olympiske leker 1924 i Paris.
Steel ble olympisk mester i bryting under OL 1924 i Paris. Han vant den tyngste vektklassen, tungvekt over 87,0 kg, i fristil. Det var sju vektklasser i fristil og seks i den gresk-romerske stilen. I finalen beseiret han Henri Wernli fra Sveits.
828-film
828-film er et filmformat for stillbildefotografering. Kodak introduserte formatet i 1935, bare et år at 135-film ble lansert. 828-filmen ble introdusert med Kodak Bantam, et kamera rettet mot amatørmarkedet.
828-formatet bruker 35mm film, som 135-formatet, men filmen mangler perforering. Standard bildeformat er 40 × 28 mm. Dette gir en 30 % større bilde i forhold til 135-film, som er 24 × 36 mm, men selve filmstripen er altså i samme format. Fordi Kodak rettet 828 mot et rimeligere forbrukermarked, var filmen mye kortere. En standard filmrull hadde åtte eksponeringer. Opprinnelig hadde 828-filmen et registerhull per ramme, slik som 126-film hadde. I motsetning til både 135-film og 126-film, hvor filmen ligger i kassetter, er 828 et rullefilmformat, lik 120-film. Som 120-film har den en papirremse på baksiden, og eksponeringsnummeret kunne ses gjennom et vindu på baksiden av kameraet (unntatt på de opprinnelige Bantam-kameraene, hvor bildenumrene ble registrert med et indekshull).
828-kameraer ble aldri særlig populære, og formatet var i produksjon bare en begrenset periode. Kodaks siste 828-kameraer var Ponni 828 i USA, produsert fram til 1959, og Bantam Colorsnap 3 i Storbritannia, produsert fram til 1963. Kodak stanset produksjon av 828-film i 1985. Traid Fotron var et kameramerke på slutten av 1960-tallet som brukte 828-film Men her var filmen gjemt i en proprietær kassett, og forbrukeren så aldri filmen: I stedet leverte de hele kassetten inn til Traid for fremkalling.
The Dancer’s Peril
The Dancer's Peril er en amerikansk stumfilm fra 1917 regissert av Travers Vale.
Manglerud Senter
Manglerud Senter er et kjøpesenter i bydel Østensjø i Oslo. Senteret hadde i 2011 en omsetning på 717,8 millioner kroner og eies av OBOS Forretningsbygg AS. Senteret ble åpnet den 26. september 1966, og ble da betegnet som et av landets største handelssentrum. Senteret gjennomgikk en større ombygging i 2001.
Det er totalt 60 leietagere på senteret, blant annet interiør- og motebutikker, legesenter, tannhelsesenter, fysikalsk institutt, apotek, Vinmonopol, bilverksted og trafikkskole. Senteret ligger sentralt i bydel Østensjø ved Ringveien, hvor det er kort vei til buss og T-bane. Manglerud er et senter med totaltilbud av varer og tjenester. Det er også to store dagligvareforretninger på senteret.
Aelurillus
Utseende
Aelurillus artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkopper skiller seg ut ved at de har evnen til i en viss grad å fokusere blikket.
Parahyllisia
Levevis
Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.
Carl Henrik Bjørseth
Carl Henrik Bjørseth (født 8. februar 1968) er en tidligere norsk orienteringsløper.
Zuck (Ohio)
Zuck er et kommunefritt område (unincorporated community) i Knox County, i delstaten Ohio i USA.
Parahyllisia
Utbredelse
Slekten er utbredt i Sørøst-Asia (India, Vietnam og Hainan).
Carl Henrik Bjørseth
Karriere
Bjørseth slo gjennom i 1996 da han ble nummer to på et løp som ingikk i Verdenscupen i orientering. Han debuterte i VM på hjemmebane i Grimstad i 1997, men endte med en skuffende 52.-plass på langdistansen. Bodøværingen tok sølvmedalje bak landsmannen Bjørnar Valstad på langdistansen under verdensmesterskapet i skotske Inverness i 1999. Han fulgte godt opp i VM to år senere. Da ble det bronse på den lengste distansen i finske Tammerfors. I samme mesterskap tok han sammen med Bernt Bjørnsgaard, Tore Sandvik og Bjørnar Valstad sølv på stafetten bak hjemmenasjonen Finland.
Zuck (Ohio)
Historie
Et postkontor kalt Zuck ble opprettet i 1880, og var i drift til 1903. Samfunnet har sitt navn etter Stephen Zuck, eieren av en mølle.
Carl Henrik Bjørseth
Karriere
Fra EM-sammenheng fikk Bjørseth med seg to 12.-plasser (mellom og lang) med seg fra EM i ukrainske Truskavets i 2000 som sine bete resultater.
Carl Henrik Bjørseth var en dyktig stafettløper i sin aktive tid som utøver av orienteringssporten. I tiden han studerte i Trondheim, representerte han studentklubben NTHI. Med NTHI var han med å vinne orienteringssportens største klubbstafett, Jukola, to ganger. Triumfene kom i 1990 og 1995.
Trysilbussen
Trysilbussen (tidligere Trysil Bilruter) er et busselskap med base og lang historie i Trysil. Selskapet ble i 2000 overtatt av nasjonale selskaper, men navnet Trysilbussen ble likevel brukt i mange år. Siden 2015 drives busstrafikken i Trysil av Trønderbilene (lokalt) og ekspressruta Trysil-Oslo drives av Boreal Travel under navnet Trysilekspressen.
Bakgrunn
Trysil Bilruter startet 1. februar 1951. Det skjedde etter sammenslutning av alle rutebileierne i Trysil. Eierne var:
Rutenettet omfattet en rekke lokalruter i Trysil, og hovedruta Trysil-Nybergsund-Elverum. På Elverum var det samtrafikk med NSB på Rørosbanen.
Ved oppstarten hadde Trysil Bilruter 16 busser og 8 lastebiler, alle overtatt fra de tidligere eierne som nå ble andelseiere i selskapet. Fra starten i 1951 var selskapet A/L, seinere A/S.
Vekst og utvikling
På midten av 1950-tallet fikk Trysil Bilruter bygd rutebilstasjon med garasjer og verksted i Trysil. Dette anlegget har vært basen for all rutebildrift i Trysil fram til det siste.
Liste over byer i Oregon
Liste over byer i Oregon er en oversikt over byene i den amerikanske delstaten Oregon.
Trysilbussen
Vekst og utvikling
Selskapet vokste videre, både innen person- og godstrafikk. Rutebilstatistikken for 1978 viste at Trysil Bilruter da hadde 64 helårs ansatte, 20 busser, 21 lastebiler og 20 tilhengere. Selskapet hadde på dette tidspunkt en betydelig langtransport med vogntog. Grunnlaget var utkjøring av trelast, ferdighus og hytter fra Trysil til ulike kanter av landet.
På slutten av 1970-tallet fikk Trysil Bilruter også kjøre helgeruter til Oslo for de mange pendlerne fra Trysil som arbeidet i Oslo-området.
Pendlerrutene til Oslo ble begynnelsen på det som skulle bli Trysilekspressen på slutten av 1980-tallet. Da ble det åpnet for ekspressbussruter parallelt med jernbanen i regi av NOR-WAY Bussekspress og det åpnet for direkte ekspressbuss Trysil-Elverum-Oslo.
1. september endret Trysil Bilruter A/S navn til TB Invest A/S. Bildriften ble skilt ut i to selskaper: Trysilbussen A/S og TB Transport A/S.
Trysilekspressen vokste betraktelig. Først ble det åpent for bare en avgang til tur/retur til Oslo på hverdagene, og det ble kjøpt inn en dobbeltdekker for å få med flest mulig passasjerer. Så ble det åpnet for flere daglige avganger. I 2001 ble rutetilbudet Trysil-Oslo m/retur fordoblet, fra sju til fjorten avganger daglig. Dette skapte økt trafikk, men ikke tilstrekkelig til å dekke kostnadene ved det nye tilbudet. Det skjedde en gradvis nedtrapping av tilbudet. I 2016 er det i lavsesong tre avganger Trysil-Oslo m/retur, og en ekstra avgang Elverum-Oslo m/retur. I høysesong er det fire turer Trysil-Oslo m/retur. Det er færre avganger lørdag og flere på søndag.
Nye eiere overtar
Selskapets økonomi ble vanskelig på grunn av store tap fra godstrafikken. Det ble stiftet et nytt selskap, TB Invest, som overtok virksomheten. Busstrafikken fortsatte videre, nå under navnet "Trysilbussen". I 2000 ble 2000 TB-Invest AS/Trysilbussen overtatt av Nordtrafikk i Vesterålen. I 2006 ble Nordtrafikk kjøpt opp av Veolia Transport Norge. I 2011 ble Veolia-navnet erstattet med Boreal Transport, fra 1. januar 2017 blir Boreals bussdrift lagt til Boreal Buss.
I 2014 ble busstrafikken i Trysil langt ut på anbud. Det var et stort anbud som omfattet hele Østerdalsregionen fra Elverum/Trysil i sør og hele området nordover til Sør-Trøndelag grense. Anbudet ble vunnet av Trønderbilene. Fra 1. juli 2015 mistet Boreal alle bussruter i Hedmark på kontrakt med Hedmark fylkeskommune. Dermed satt Boreal avd. Trysil igjen med den kommersielle rutetrafikken Trysil-Elverum-Oslo under navnet Trysilekspressen, som fra samme dato ble overført til søsterselskapet Boreal Travel. Høsten 2015 overtok Boreal Travel også anbudet på skibusskjøring for SkiStar i Trysil fra H.M. Kristiansens Automobilbyrå.
Litteratur
Norges rutebileieres forbund (NRF), Avdeling Hedmark: 1930 - 1955. (1955). Flisa.
Steven Erickson
Steven Erickson (født 14. august 1961), amerikansk seiler som deltok i de olympiske leker 1984 i Los Angeles. Erickson ble olympisk mester i seiling under Sommer-OL 1984 i Los Angeles. Sammen med William Earl Buchan vant han starbåt-klassen foran Joachim Griese / Michael Marcour fra Vest-Tyskland og Giorgio Gorla / Alfio Peraboni fra Italia.
Rett Hjem - Country & Gospel 2010
Rett hjem - Country & Gospel er en CD og DVD-utgivelse med Martin Alfsen og Reflex. Bjøro Håland, Gaute Ormåsen, Grethe Svensen,Marianne Juvik Sæbø og Synnøve Alfsen er med som solister på utgivelsen som kom i 2010. Albumet ble fulgt opp med en juleplate året etter: Rett hjem til jul.
Orconectes juvenilis
Orconectes juvenilis er en art av ferskvannskreps innenfor slekten Orconectes (familie Cambaridae, orden Reptantia) som inngår i den store gruppen av såkalte tifotkrepser. Dette er ferskvannskreps som på engelsk oftest kalles «crayfish».
Orconectes juvenilis er en av de om lag 85 artene i slekten, og lever i elver og innsjøer nesten utelukkende i Kentucky og Indiana.
Artens taksonomiske plassering
En moderne oppdatering av systematikken til artene i slekten gis her med basis i WoRMS-databasens systematikk fra 2013, og med basis i Fetzner et al (2005):
Te og sympati
Te og sympati (originaltittel: Tea and Sympathy) er en amerikansk dramafilm fra 1957 regissert av Vincente Minnelli. Dreieboken ble skrevet av Robert Anderson etter hans eget teaterstykke «Tea and Sympathy» fra 1953. Hovedrollene spilles av Deborah Kerr, John Kerr og Leif Erickson, som alle hadde spilt de samme rollene på scenen. Andre medvirkende var Edward Andrews, Darryl Hickman, Norma Crane, Tom Laughlin, og Dean Jones.
Handling
Sytten år gamle Tom Lee (spilt av John Kerr) går på en kostskole der det råder en sterk machokultur. Tom skiller seg ut fra de andre guttene på skolen; han liker klassisk musikk, klassisk litteratur og teater, mens de andre elevene er opptatt av sportsresultater og jenter. Tom får høre at han er en «jentegutt», og plageåndene lar ham aldri i fred. Toms far mener han må «ta seg sammen» og vise seg som en mann. Den eneste som forstår Tom er romkameraten Al (spilt av Darryl Hickman), som skjønner at man kan være interessert i kunst og kultur og likevel være maskulin.
Tom blir imidlertid fortsatt mobbet av de andre guttene, og for å bevise at han er en «ordentlig mann» lar han seg presse til å oppsøke en av byens prostituerte. Hun gjør narr av ham fordi han er så naiv og uerfaren, og i full fortvilelse forsøker han å ta livet av seg på kvinnens kjøkken.
Park Ji-sung
Park Ji-sung (født 25. februar 1981 i Goheung i Sør-Jeolla) er en sørkoreansk tidligere fotballspiller. Han var frem til 2014 midtbanespiller på PSV Eindhoven og var tatt ut til Sør-Koreas landslag i perioden 2000 til 2011.
Han er den første koreaner i Premier League. Park kom til United etter to og halvt år i PSV Eindhoven, hvor han spilte under Sør-Koreas tidligere landslagssjef, Guus Hiddink. Europa fikk for alvor øynene opp for Park Ji-sung i Mesterligaen i 2004/05-sesongen, da nederlenderne bare var sekunder fra å spille seg til finalen på bekostning av AC Milan. Den 9. juli 2012 ble det klart at Park Ji-sung hadde skrevet under på en toårskontrakt med Queens Park Rangers FC. Overgangen fra Manchester United skal ha kostet Queens Park Rangers rundt 5 millioner pund, omtrent 47 millioner norske kroner.
Te og sympati
Handling
Toms far blir kalt inn til et møte hos skolens rektor for å diskutere Toms situasjon; han risikerer å bli kastet ut av skolen. En av de andre guttene på skolen har fortalt faren til Tom om den prostituerte, og Toms far begynner å skryte av Toms «seksuelle bedrifter». Til slutt må ekteparet Reynolds fortelle ham hva som faktisk hendte. Deretter går Laura Reynolds ut for å lete etter Tom. Hun finner ham ute på golfbanen, og forsøker å trøste ham med at han en vakker dag vil få seg både kone og barn. Men han er dypt ulykkelig, og det ender med at Laura kysser ham. Så skilles de.
Ti år senere har Tom hatt suksess som forfatter, og han kommer på besøk til sin gamle skole. Der oppsøker han Bill Reynolds, og spør etter Laura. Bill forteller at det siste han har hørt om henne, er at hun holder til på vestkysten et sted. Så gir han Tom en konvolutt med Toms navn; den lå i det siste brevet som Bill har fått fra Laura. Tom åpner konvolutten, og finner et brev som han skjønner at Laura har skrevet etter å ha lest romanen som Tom skrev med utgangspunkt i sine egne kostskoleopplevelser og minnene om Laura. I brevet forteller Laura at etter deres siste møte hadde hun ikke noe annet valg enn å forlate Bill.
Om produksjonen
I teaterstykket impliseres det at John Kerrs rollefigur, Tom Lee, er homofil. Fordi Hollywood på tiden filmen ble innspilt ikke tillot eksplisitte referanser til homofili måtte manuskriptet omarbeides slik at Tom Lees seksualitet ikke kom like klart frem. I tillegg måtte handlingen og endres slik at utenomekteskapelig sex ikke ble framstilt på en positiv måte. Dette ble gjort ved at Deborah Kerrs rolleperson Laura Reynolds dør i filmen.
The Danger Trail
The Danger Trail er en amerikansk stumfilm fra 1917, regissert av Frederick A. Thomson.
Jernhøsting
Jernhøst (engelsk Iron harvest) er når bønder eller gårdsarbeidere under pløying og annen jordbearbeiding finner miner, ueksplodert ammunisjon (blindgjengere) og andre etterlatenskaper fra første verdenskrig. I 2013 ble 160 tonn ammunisjon i størrelse fra kuler til granater funnet i området rundet Ieper. Noe av ammunisjonen inneholder sennepsgass.
Kanadahemlokk
Kanadahemlokk (vitenskapelig navn Tsuga canadensis) er en bartreart innenfor hemlokkslekten i furufamilien. Den er en av fire hemlokkarter som vokser i Nord-Amerika.
Beskrivelse
Trærne blir som regel opptil 30 meter høye med en stammediameter på 150 cm. Det høyeste kjente treet var 53 meter med en stammediameter på 193 cm. Den har konisk eller uregelmessig bred krone, og gråbrun, skjellaktig bark med lyse furer. Stammen har grener langt nede. Hovedskuddet dør ofte slik at stammen blir krokete. Trærne kan bli minst 800 år gamle.
Nålene er 1,5–2 cm lange, og kjennes spesielt på at undersiden av bladene har spalteåpninger i smale bånd under. Dessuten er de festet til grenene med korte stilker. Nålene blir smalere ut mot spissen. De står i to rader på flere plan, og har ulik lengde. På oversiden av grenene står det flere blad som vender undersiden opp.
Hannblomstene sitter i bladhjørnene og er kuleformet, gulgrønne, og har en lengde på inntil 3-4 mm. Hunnblomstene finnes på grenene og peker oppover – de er kongleaktige, og lyst grønne. Konglene er ca. 2 cm lange, og henger på grenene i store antall. De modnes på ett år og faller ned neste år. Konglene er eggformede.
Edgeley Park
Edgeley Park er et stadionanlegg for fotball og rugby union i byen Stockport i England. Det ble opprinnelig bygget for Stockport Rugby League Club i 1901, men i 1902 hadde klubben opphørt og senere samme år flyttet Stockport County Football Club, som var på utkikk etter et større stadion, inn på Edgeley Park og konverterte den til et fotballstadion. Edgeley Park har en setekapasitet på 10 852 tilskuere, hvorav rundt halvparten (5 200) på Cheadle End-tribunen bak det ene målet, som er den nyeste og mest moderne av tribuneseksjonene. Publikumsrekorden er på 27 833, satt da Liverpool møtte Stockport County i FA Cupens 5. runde i 1950.
Kanadahemlokk
Utbredelse og økologi
Nordgrensen for utbredelsen strekker seg fra nordøstlige Minnesota og den nordlige tredjedelen av Wisconsin østover gjennom nordlige Michigan, sørlige sentrale Ontario, lengst sør i Québec, gjennom New Brunswick og hele Nova Scotia. I USA finnes arten i New England, New York, Pennsylvania og sentrale New Jersey. Den finnes sørover i Appalachene til nordlige Georgia og Alabama. Spredte bestander finnes lengst sør i Michigan, vest i Ohio, sør i Indiana og øst for Appalachene i de midtatlantiske statene.
Edgeley Park
Etter 100 år som hjemmebane for Stockport County ble banen fra 2002 delt med rugby union-klubben Sale Sharks
Kanadahemlokk
Utbredelse og økologi
I de sørlige Appalachene overlapper utbredelsen helt med den til carolinahemlokk (Tsuga caroliniana). Kanadahemlokk er delstatstreet i Pennsylvania.
Kanadahemlokk er avhengig av et kjølig og fuktig klima. I nord vokser den fra havnivå opptil 700 moh., i New York og Pennsylvania 300–910 moh, og i de sørlige Appalachene 610–1520 moh. og da helst i nord- og østskråninger eller andre steder med passende mikroklima. Treslaget er svært skyggetålende. Arten vokser i rene bestander eller sammen med weymouthfuru, gulbjørk, tulipantre, rødeik, rødlønn, sukkerlønn, rødgran og balsamedelgran. Bestander med kanadahemlokk er ofte så tette og mørke at det ikke er noen undervegetasjon.
Bartrelusa Adelges tsugae ble innført fra Asia til USA i 1924. Den gjorde liten skade fram til midten av 1980-tallet, men begynte da å spre seg til nesten hele utbredelsesområdet. Lusa suger saft fra trærne så de får tørkeskader. Trærne dør som regel 4–10 år etter at de er blitt infisert. På grunn av denne trusselen har kanadahemlokk status som nær truet i IUCNs rødliste.